cyanic-selkie/wikianc huggingface dataset:
Բուխարայի էմիրի պալատ (Յալթա)
Պատմություն
Պալատը գտնվում է Յալթայի Պրիմորսկի զբոսայգու վերևում, այն տարածքում, որը 1898 թվականին գնել է Բուխարայի էմիր Սեիդ Աբդուլահադ խանը և հիմնադրել այգի, ինչպես նաև 4 շինություն, որոնցից միայն այս պալատն է հասել մեր օրերին։ Պալատը նեոմավրիտանական ոճով Կերչի քարով կառուցել է ճարտարապետ Նիկոլայ Գեորգիևիչ Տարասովը։ Այն կառուցվել է չորս տարի (1907-1911)` դառնալով Բուխարայի էմիրի Ղրիմի հարավային ափին գտնվող նստավայրը ։
Երկհարկանի մասնաշենքի ճարտարապետության մեջ համատեղվում են ուղղանկյունաձև, երեսակված և կիսաշրջանաձև ծավալները, նախամուտքերն ու պատշգամբները, խորշապատշգամբներն ու արևնակները։ Ընտիր խոյակներով, բազրիքներով սյուների ցանցկեն փորագրազարդերը, ինչպես նաև պայտաձև պատուհանների շրջանակները և քիվի վերևի ատամնիկավոր քիվապատը լրացնում են պալատի մավրիտանական ոճը։
Պալատը էմիրն անվանել էր «Դիլկիսո» (թյուրքերեն` «հմայիչ», «դյութիչ») և այն մինչև 1917 թվականը մնացել էր Սեիդ Աբդուլահադ խանի և նրա որդու` Սեիդ Ալիմ խանի սեփականությունը։ Յալթայի քաղաքային իշխանությունները գնահատել են քաղաքի նկատմամբ էմիրի արժանիքները ։ Նրան շնորհվել է քաղաքի պատվավոր քաղաքացու կոչում, իսկ Յալթայի փողոցներից մեկն անվանվել է նրա անունով։
Խորհրդային իշխանության հաստատումից հետո շենքն ազգայնացվել է։ 1921 թվականի մարտի 25-ին այնտեղ բացվել է Յալթայի արևելյան թանգարանը։
1924 թվականի մայիսի 23-ին պալատը Ղրիմի կենտրոնական գործադիր կոմիտեի նախագահության որոշմամբ հանձնվել է Ուզբեկստանի աշխատավոր ժողովրդի հավերժական օգտագործմանը։ Այնտեղ սկսել է գործել «Ուզբեկստան» առողջարանը ։
1924-1927 թվականներին այստեղ տեղակայված էր հանգստյան տուն։ 1927-1969 թվականներին` հակատուբերկուլոզային առողջարան։ 1969 թվականից ի վեր առողջարանը վերափոխվել է նյարդամարմնականի։
Ֆաշիստական օկուպացիայի տարիներին պալատի շենքը զգալիորեն վնասվել է։ Ավերվել են աերոսոլարիումն ու օդերևութաբանական կայանը։ Զգալի կորուստներ է ունեցել զբոսայգին։ 1970-ական թվականների սկզբին իրականացվել են վերականգնման և վերանորոգման աշխատանքներ ։
Ներկայում պալատի շենքը «Յալթա» առողջարանի թիվ 8 մասնաշենքն է, որտեղ գտնվում է նրա գրադարանը։ Շենքը գտնվում է անմխիթար վիճակում ։
Արտաքին հղումներ
Կատեգորիա:Յալթայի շենքեր և կառույցներ Կատեգորիա:1898 հիմնադրումներ Ռուսաստանում
Խոլմոգորի (գյուղ, Կույուրգազինսկի շրջան)
Խոլմոգորի (Холмогоры, Холмогор), գյուղ Ռուսաստանի, Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Լիպովոե (գյուղ, Կիրովոգրադի շրջան)
Լիպովոե (Липове), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Լիպովոե գյուղում բնակվում էր 30 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Սվոբոդնոե (այլ կիրառումներ)
Սվոբոդնոե, կարող է վերաբերել՝
Հայրիկ (ֆիլմ)
Հայրիկ, Հենրիկ Մալյանի ֆիլմն է, որ պատմում է բանվոր Հովսեփի ու նրա ընտանիքի կյանքի մասին ։
Արտաքին հղումներ
Կատեգորիա:Հայկական ֆիլմեր Կատեգորիա:1972 ֆիլմեր Կատեգորիա:Հենրիկ Մալյանի ֆիլմեր Կատեգորիա:«Հայֆիլմ» ստուդիայի ֆիլմեր
Սուրբ Գրիգոր մատուռ (Շահապոնք)
Սուրբ Գրիգոր մատուռ, Հայ առաքելական եկեղեցու մատուռ Մեծ Հայքի Սյունիք նահանգի Ճահուկ գավառի Շահապոնք գյուղից 2,5-3 կմ արևմուտք, դեպի Նախիջևան իջնող ճանապարհի աջ կողմում, որն այժմ գտնվում է Ադրբեջանական Հանրապետության Նախիջևանի Ինքնավար Հանրապետության Բաբեկի շրջանում ։
Հորինվածքը միանավ է, փայտածածկ դահլիճով։ Կառուցված է կիսամշակ որձաքարից։ Վերանորոգվել է 17-18-րդ դարերում։ մուտքը գտնվում է արևմուտքից։ Աբսիդը ուղղանկյուն է։ 1980-ականների տվյալներով շրջակայքում կան 17-րդ դարի 2-3 խաչքարի բեկորդներ ։
Ծանոթագրություններ
Կատեգորիա:Շահապոնք (գյուղ) Կատեգորիա:Շահբուզի շրջանի վանքեր և եկեղեցիներ գ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Կեիլա (քաղաք, Էստոնիա)
Կեիլա (Keila), քաղաք Էստոնիայի Հարյումաա նահանգի Կեիլա շրջանում։
2012 թվականի տվյալներով քաղաքում բնակվում էր 9811 մարդ։
Անտոնիու Շամպալիմո
Անտոնիու դե Սոմմեր Շամպալիմո, պորտուգալացի գործարար, ֆինանսիստ և բարերար, ով իր մահվան պահին Պորտուգալիայի ամենահարուստ մարդն էր։
Նրա հարստության հիմքը ապահովագրությունն էր, բանկային գործը և ցեմենտի արտադրությունը։ 1974 թվականի Կարմիր մեխակների հեղափոխությունից հետո Շամպալիմոյի ամբողջ ֆինանսական և արդյունաբերական խումբն ազգայնացվել է, նրան աքսորել են Բրազիլիա, որտեղ յոթ տարի անցկացնելուց հետո վերադարձել է հայրենիք և վերականգնել իր բիզնեսը։
Ընտանիք
Անտոնիու Դե Սոմմեր Շամպալիմոն ծնվել է Ալտու-Դորուից ֆրանս-գերմանական ծագում ունեցող նշանավոր ընտանիքում ։ 19-րդ դարի սկզբին՝ քաղաքացիական պատերազմի ժամանակ, նրա հոր նախնիները (senors Champalimaud de Nussane) Պորտուգալիա են տեղափոխվել Ֆրանսիայից, իսկ մոր նախնիները (von Sommer բարոնները)՝ Գերմանիայից։
1941 թվականին Շամպալիմոն ամուսնացել է Մարիա Քրիստինա դա Սիլվա Ժոզե դե Մելոյի հետ։ Նա հայտնի և հարուստ ընտանիքից էր, հայրը «Grupo CUF» քիմիական ընկերության ղեկավարն էր։ Ամուսնության արդյունքում ծնվել է յոթ երեխա, սակայն 1957 թվականին, այն բանից հետո, երբ Շամպալիմոն ապահովագրության և բանկային գործի բնագավառում սկսել է մրցակցել իր կնոջ եղբայրների հետ, ամուսնությունը փլուզվել է։
Բիզնես
Չնայած Շամպալիմոն սկսել է քիմիա ուսումնասիրել Լիսաբոնի համալսարանում, ուսումը ավարտել չի հաջողվել, քանի որ 19 տարեկանում՝ հոր մահից հետո, ստիպված է եղել գլխավորել ընտանեկան շինարարական ձեռնարկությունը։ Ավելի ուշ՝ 28 տարեկանում, նա հորեղբորից ժառանգել է «Empresa de Cimentos de Leiria» ցեմենտի մեծ բիզնեսը։ Շամպալիմոն զգալիորեն ընդլայնել է այդ ընկերությունը և մինչև 1946 թվականը Պորտուգալիայում հասել մենաշնորհին մոտ դիրքի։ Նա նաև ցեմենտի արտադրություն է հիմնել պորտուգալական գաղութներում՝ Անգոլա յում և Մոզամբիկ ում։
1975 թվականին՝ Կարմիր մեխակների հեղափոխությունից մեկ տարի անց, Անտոնիուի ընկերություններն ազգայնացվել են նոր կառավարության կողմից։ Նա սկզբում արտագաղթել է Ֆրանսիա, հետո՝ Բրազիլիա, որտեղ ամեն ինչ սկսել է զրոյից։ 1992 թվականին վերադարձել է Պորտուգալիա և սկսել հետ գնել իր նախկին ընկերությունները։
Կյանքի ավարտին Շամպալիմոն իր խումբը վաճառել է իսպանական « Santander » բանկին։
Բարեգործություն
Շամպալիմոն 500 մլն եվրո Է կտակել իր անվան հիմնադրամի ստեղծմանը, որը զբաղվում է կենսաբժշկական հետազոտություններով։
Հիմնադրամը նաև տարեկան 1 մլն եվրոյի չափով մրցանակ է հանձնում ակնաբուժության բնագավառում ակնառու հետազոտությունների համար, քանի որ կյանքի վերջում Շամպալիմոն կորցրել է տեսողությունը։
Գրականություն
Կատեգորիա:Ռուդիկ Ղարիբյանի հիշատակին նվիրված հոդվածներ
Ստադնիցա (այլ կիրառումներ)
Ստադնիցա, կարող է վերաբերել՝
(5550) 1981 UB1
Միջին հեռավորությունը Արեգակից կազմում է 3,094706 ա. մ., առավելագույնը մոտենում է 2,5524 ա. մ. հեռավորության վրա և հեռանում 3,637 ա. մ. ։ Արեգակի շուրջ մեկ ամբողջական պտույտ է կատարում 1988,51 երկրային օրվա ընթացքում, իր ուղեծրով շարժվելով միջինում 0,18104 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,11° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Լոուրենս Տաֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստալնոե (այլ կիրառումներ)
Ստալնոե, կարող է վերաբերել՝
Ռուսկի Սասկուլ
Ռուսկի Սասկուլ (Русский Саскуль, Урыҫ Һаҫыҡкүле), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 412 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Ստանիչնոե (այլ կիրառումներ)
Ստանիչնոե, կարող է վերաբերել՝
Խոզուկասնկեր
Խոզուկասնկեր, խոզուկասնկայինների ընտանիք։ Հայտնի է 4, ՀՀ-ում՝ 2 ցեղ։
Աստրախանի բարբառ
Աստրախանի բարբառ, հայերենի «ում» ճյուղի բարբառ։
Խոզուկասնկեր
Տարածվածություն
Առավել տարածված է բարակ խոզուկասունկը (P. involutus)։ Հանդիպում է ամենուր՝ տարբեր տիպի անտառներում, այգիներում, ծառերի բների մոտ կամ հողի վրա՝ ամռան ամիսներից մինչև ուշ աշուն (1200-2000// բարձր-ներում)։
Աստրախանի բարբառ
Պատկանում է երկաստիճան ձայնեղազուրկ խմբին (պ, փ)։ Չունի քմային ձայնավորներ, երկբարբառները պարզվել են (ծէն<ձայն, լուս<լոյս, հարուր<հարիւր)։
Խոզուկասնկեր
Արտաքին տեսք
Գլխարկը (տրամագիծը՝ 5-15 սմ) թաղիքանման կամ թավշանման մակերեսով է, սկզբում՝ ուռուցիկ, հետո՝ տափակ, կենտրոնում՝ ձագարաձև գոգավորությամբ, դեղնագորշավուն։ Թիթեղները գորշ են, հաստ, իջնում են ոտիկի վրա, սեղմելուց հետո մգանում են։ Պտղամիսը փխրուն է, փափուկ, դեղնավուն։ Ոտիկը կենտրոնական է կամ կողքային, բարձր.՝ մինչև 9 սմ, ստորին մասը՝ նեղ, գորշ։ Թունավոր է։ Օդից և հողից կլանում է ծանր մետաղներ։
Արտաքին հղումներ
Կատեգորիա:Խոզուկասնկեր
Աստրախանի բարբառ
Հարցական ո՜վ դերանունը և անորոշ դերբայը ենթարկվում են ի հոլովման (հօ՜վ, հօվի՜, հօվի՜ց..., հօ՜վեր, հօ՜վերի..., տնիլ, տնէլի)։
Օժանդակ բայի ներկայի և անցյալի ձևերն են՝ էմ, էս, ա, էնք, էք, էն, իիմ, իիր, էր, իինք, իիք, իին։ Անցյալի ձևերի առաջին դեմքն ստանում է մ (ինգնիիմ, խաղայիմ, կնայիմ, պերամ)։
Կատեգորիա:Ում ճյուղի բարբառներ
Thai Airways International
Thai Airways International (THAI), Թաիլանդի խոշորագույն ավիաընկերություններից է, որի գլխավոր գրասենյակը գտնվում է Բանգկոկում։ Ավիաընկերությունը դաշինք է կնքել Star Alliance֊ի հետ։ Ավիաընկերությունը հիմնադրվել է 1957 թվականին, Թաիլանդի կառավարության կողմից։ Ավիաընկերության առաջին չվերթը իրականացվել է Բանգկոկից դեպի Լոս Անջելես։ 1960 թվականին ավիաընկերությունը համատեղ թռիչքներ էր իրականացնում «SAS» ավիաընկերության հետ միասին։
THAI-իի օդային նավատորմը բաղկացած է լայնաթափք Բոինգ և Էյրբաս ինքնաթիռներից ։ 2022 թվականի դրությամբ THAI-ի օդային նավատորմում առկա է շուրջ 40 գործող և 3 պատվերի մեջ գտնվող գերժամանակակաից ինքնաթիռներ ։
«Smooth as silk» կարգախոսի ներքո THAI-ին և նրա դուստր ձեռնարկությունները թռիչքներ են իրականացնում 37 երկրների ավելի քան 101 ուղղություններով՝ շաբաթական իրականացնելով միջին հաշվով 1095 չվերթներ ներքին, տարածաշրջանային և միջմայրցամաքային ուղղություններով ։ Thai Airways-ին է պատկանում ցածրարժեք (lowcost) Thai Smile Airways-ը, որին էլ իր հերթին պատկանում է երկրի ամենամեծ բյուջետային ավիաընկերության Nok Air-ի բաժնետոմսերի շուրջ 40%-ը ։ Ասիական-խաղաղօվկիանոսյան փոխադրողների շրջանում ընկերությունն իրականացնում է դեպի Եվրոպա ամենաշատ ուղևորափոխադրումները։ THAI-ի թռիչքուղիներում գերակշռող են թռիչքները դեպի Եվրոպա, Արևելյան Ասիա և Հարավային/Հարավ-Արևմտյան Ասիա. նաև ավիաընկերությունը ուղևորափոխադրումներ է իրականացնում Օվկիանիայի հինգ քաղաքներում ։ THAI-ն բրիտանական հեղինակավոր Skytrax -ի կողմից ստացել 4* աստղանի վարկանիշ՝ իր օդանավակայանի որակի, ինչպես նաև բարձրակարգ ծառայությունների և անձնակազմի սպասարկման որակի համար։
Չվերթը
2014 թվականի դեկտեմբերին ավիաընկերությունը շահագործում էր հետևյալ ինքնաթիռները ՝։
Արտաքին հղումներ
Կատեգորիա:Օդային տրանսպորտի միջազգային ասոցիացիայի անդամներ
Լյուբո-Նադեժդովկա
Լյուբո-Նադեժդովկա (Любо-Надеждівка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Լյուբո-Նադեժդովկա գյուղում բնակվում էր 41 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Դուզինո Սան Միկելե
Դուզինո Սան Միկելե (Dusino San Michele), կոմունա Իտալիայի Պիեմոնտ մարզի Աստի գավառում ։
Բնակչությունը կազմում է 933 մարդ (2008)։ Բնակչության խտությունը՝ 80 մարդ/կմ²։ Տարածքը կազմում է 12 կմ²։ Փոստային ինդեքս՝ 14010։ Հեռախոսային կոդ՝ 0141։
Դուզինո Սան Միկելեն սահմանակից է Կանտարանա, Սան Պաոլո Սոլբրիտո, Վալֆեներա, Վիլլաֆրանկա դ'Աստի և Վիլլանովա դ'Աստի մունիցիպալիտետներին։
Խոլմոգորովկա (գյուղ, Զելենոգրադսկի շրջան)
Խոլմոգորովկա (Холмогоровка), գյուղ Ռուսաստանի, Կալինինգրադի մարզի Զելենոգրադսկի շրջանի կազմում։
Բնակչությունը 2010 թվականին գրանցված տվյալներով կազմում էր 637 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կալինինգրադի մարզի Զելենոգրադսկի շրջանի բնակավայրեր
Ռուսկի Սուխոյ Իզյակ
Ռուսկի Սուխոյ Իզյակ (Русский Сухой Изяк, Урыҫ Ҡоро Иҙәге), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Սյուրմենեի գավառակ
Սյուրմենե, գավառակ Օսմանյան կայսրության Տրապիզոնի վիլայեթում։ Տարածվում էր Տրապիզոն քաղաքից արևելք, Կարադերե գետի միջին ու ստորին հոսանքների շրջանում, Սև ծովի ափին։ Կենտրոնը Սյուրմենե գյուղաքաղաքն էր։
Պատմություն
Հայերը մասայաբար կոտորովել են 1915 թվականի մեծ եղեռնի ժամանակ։
Բնակչություն
Հայերից բացի գավառակում ապրում էին նաև թուրքեր, լազեր և հույներ։ 1915 թվականին ուներ 10-12 հայաբնակ գյուղ։
Տնտեսություն
Բնակչության հիմնական զբաղմունքը հողագործություն, անասնապահություն, ձկնորսություն, պտուղ-բանջարեղենների մշակություն, առևտուրն ու արհեստներն էր։
Պատմամշակութային կառույցներ
Սյուրմենեն ուներ մի քանի գործող հայկական եկեղեցիներ՝ իերնց կից վարժարաններով ։
Ծանոթագրություններ
Կատեգորիա:Արևմտյան Հայաստանի գավառներ
138,6 mm/45 Model 1887
138,6 mm/45 Model 1887, 138,6 միլիմետրանոց ռազմածովային հրետանի՝ մշակված և արտադրված Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով զինվել են «Շարնե»  տեսակի ականակիր հածանավերը։ Այն հետագայում փոխարինվել է 138,6 mm/45 Model 1891  հրետանիով ։
Գրականություն
Կատեգորիա:Հրետանի Կատեգորիա:Հրետանի ըստ երկրի
Կեիլա-Յոա
Կեիլա-Յոա (Keila-Joa), գյուղական ավան Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղական ավանում բնակվում էր 389 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կեիլա շրջանի բնակավայրեր Կատեգորիա:Էստոնիայի գյուղական ավաններ
Գվիանական դաշտավայր
Գվիանական դաշտավայր, գտնվում է հարավային Ամերիկայի հյուսիսարևելքում, Ատլանտյան օվկիանոսի ափին։ Կազմված է պալեոգենի և անթրոպոգենի նստվածքային ապարներից։ Կլիման մերձհասարակածային է՝ շոգ և խոնավ։ Տարածված են մշտականաչ արևադարձային անտառները, սավաննաները և ճահիճները։ Մշակում են բրինձ, շաքարեղեգ, կակաո, սուրճ։ Նշանավոր քաղաքներն են՝ Զորջթաուն, Պարամարիբո և Կայեննա։
Կատեգորիա:Գայանայի աշխարհագրություն Կատեգորիա:Սուրինամի աշխարհագրություն Կատեգորիա:Ֆրանսիական Գվիանայի աշխարհագրություն
Դրուբեկ
Դրուբեկ (Drubec), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 112 մարդ, բնակչության խտությունը` 35.67 մարդ/կմ²։ Բնակավայրը զբաղեցնում է 3.14 կմ² տարածք։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 36 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 76 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 14։ Ակտիվության ցուցանիշը կազմում է 81,6 %։ 62 աշխատունակ մարդկանցից աշխատել է 57 անձ (30 տղամարդ և 27 կին)։ Գործազուրկ են եղել 5 անձ (2 տղամարդ և 3 կին)։ 14 անաշխատունակներից 2-ը եղել են աշակերտներ կամ ուսանողներ, 10-ը` թոշակառուներ, իսկ 2-ը չեն աշխատել տարբեր պատճառներով ։
75 mm/50 Model 1922/1924/1927
75mm/50 Model 1922/1924/1927, 75-միլիմետրանոց զենիթային զենքերի ընտանիք, որոնք մշակվել և արտադրվել է Ֆրանսիայի «Շնեյդեր» կոնցեռնում։ Սպառազինության մեջ դրվել Ֆրանսիայի Ռազմածովային ուժերում։ Նախատեսվել է բոլոր կարգերի նավերի սպառազինման համար։ Ֆրանսիական նավատորմում այն կրել են «Բրետան» տիպի գծանավերը, «Բեարն» ավիակիր նավերը, «Դյուկեն» տիպի ծանր հածանավերը, ինչպես նաև «Սյուֆրեն» ծանր հածանավը։ Բացի դա՝ այդ զենքով սպառազինվել են «Դյուգե Թրուեն» տիպի թեթև հածանավերը, ուսումնական «Ժաննա դ՚Արկ» հածանավը, «Յագուար» տիպի հակաականակիրները, «Բուռասկ» և «Լ՚Ադրուա» տիպի էսկադրային ականակիրները։ Ինքը զենքը տարբեր ձևափոխություններով մնացել է անփոփոխ, տարբերվել է միայն տեղադրման կառուցվածքը։ Զենքն արագ հնացել է, այդ իսկ պատճառով հետագայում ստեղծվել է 90mm/50 Model 1926 զենքը։
1928 թվականին Լեհաստանը գնել է 14 զենք առափնյա պաշտպանության համար ։
Կառուցվածք
75mm/50 Model 1922/1924/1927 զենքը կառուցվածքային առումով իրենից ներկայացնում է 1902 թվականի նմուշի 75-միլիմետրանոց թնդանոթ, որը մշակել է «Շնեյդեր» կոնցեռնը։ Զենքի հրանոթի երկարության մինչև 50 տրամաչափ մեծացման հնարավորություն է ունեցել։ Բարձրությամբ հասանելիությունը 9000 մ է ։
Արտաքին հղումներ
Կատեգորիա:Ֆրանսիական զենքեր
Ստանիսլավովկա (այլ կիրառումներ)
Ստանիսլավովկա, կարող է վերաբերել՝
Սիրուշո
Սիրանուշ Հրաչյայի Հարությունյան, ավելի հայտնի է որպես Սիրուշո, հայ փոփ երգչուհի-երգահան, կոմպոզիտոր, Հայաստանի վաստակավոր արտիստ։ Նա սկսել է իր կարիերան 7 տարեկանից՝ երգելով Հայաստանի և Կանադայի բեմերում։ Սիրուշոյի երաժշտական ոճն արտացոլում է հայկական ավանդական և ժամանակակից արտասահմանյան երաժշտության համադրությունը։ 9 տարեկանում նա ստացել է իր առաջին երաժշտական մրցանակը «Լուսաբաց» երգի համար։ Նրա «Սիրուշո» կոչվող առաջին ալբոմը լույս է տեսել 2000 թվականին, որին հաջորդել է «Շերամ» ձայնասկավառակը 2005 թվականին։ Նույն թվականին նա ստացել է 3 մրցանակ Հայկական ազգային երաժշտական մրցանակաբաշխությունում՝ «Հայ երգի ապագա», «Լավագույն Ալբոմ», «Լավագույն երգչուհի»։ 2007 թվականին թողարկվել է երգչուհու «Հիմա» կոչվող երրորդ ալբոմը։
Անդրադառնալով 2008 թվականին Սիրուշոյի հաջողությանը՝ BBC-ն նկարագրել է նրան որպես «Ազգային գանձ» ։ Սիրուշոն միջազգային ճանաչում է ստացել Եվրատեսիլ 2007երգի մրցույթի ընթացքում Հայաստանի միավորները հայտնելուց հետո և Եվրատեսիլ 2008 երգի մրցույթում Հայաստանը ներկայացնելուց հետո (Սերբիա, Բելգրադ)։ Սիրուշոն իր «Քելե Քելե» երգով ներկայացրեց Հայաստանը Եվրատեսիլ 2008 երգի մրցույթում և զբաղեցրեց լավագույն հնգյակի 4-րդ հորիզոնականը։ Երգի հեղինակն է Սիրուշոն և Դեր Հովան։ Քելե-Քելեն հիթ դարձավ ամբողջ աշխարհի եվրատեսիլյան երկրպագուների շրջանակում։ Երգի երևանյան ռեմիքս տարբերակը կարելի էր լսել Հունաստանի տարբեր ակումբներում, Մեծ Բրիտանիայի ռադիոներով, ինչպես նաև հունական և կիպրական Իքս Ֆակտոր նախագծի շրջանակում։
1987-2004: Մանկություն և կարիերայի սկիզբ
Սիրուշոն ծնվել 1987 թվականի հունվարի 7-ին Երևանում ։ Նրա հայրը՝ Հրաչյա Հարությունյանը անվանի դերասան և ռեժիսոր է Հայկական Դրամատիկ Թատրոնում, Հայաստանի Ազգային արտիստ։ Մայրը՝ Սյուզան Մարգարյանը, երգչուհի է, Հայաստանի վաստակավոր արտիստ։ Սիրուշոն իր առաջին մրցանակը ստացել է երեխա հասակում, ազգային երաժշտական մրցանակաբաշխության ժամանակ՝ «Լուսաբաց» երգի համար. հայկական ժողովրդական երգ է, որը գրել է Կոմիտասը 20-րդ դարում։ Արդեն 7 տարեկանում Սիրուշոն սկսեց գրել երգի երաժշտություն և խոսքեր ։ Առաջին ալբոմը՝ «Սիրուշո», թողարկեց 13 տարեկանում։ 2004 թվականին Սիրուշոն ավարտել է Երևանի Խաչիկ Դաշտենցի անվան թիվ 114 միջնակարգ դպրոցը։ Ավելի ուշ անցել է դաշնամուրի դասեր Սայաթ-Նովայի անվան երաժշտական դպրոցում։ Ավարտել է Երևանի Պետական համալսարանի միջազգային հարաբերություններ բաժինը գերազանց առաջադիմությամբ ։
2005-2009: «Շերամ» և «Հիմա»
Թեպետ Սիրուշոն իր երաժշտական կարիերայի ընթացքում ավելի շատ հանդես է եկել սոուլ և փոփ ժանրերում, նա սկսեց աշխատել իր «Շերամ» ալբոմի վրա, որը ներառում է Գուսան Շերամի բազմաթիվ երգեր։ Այն թողարկվեց 2005 թվականին։ Ալբոմի մեջ ներառվեց նաև «Շորորա» երգը, որը հետագայում լայն ճանաչում ստացած։ 2005 թվականի ազգայի երաժշտական մրցանակաբաշխության ժամանակ «Շերամը» ճանաչվեց տարվա ալբոմ, իսկ Սիրուշոն՝ տարվա լավագույն երգչուհի ։
2006 թվականին մահացավ հայտնի երգչուհի Վարդուհի Վարդանյանը, որ Սիրուշոյի մանկության ընկերուհին էր։ Նրա մահից հետո Սիրուշոն երգ նվիրեց Վարդուհուն՝ «Մեզ ոչինչ չի բաժանի»։ Հետագայում երգը ընգրկվեց Սիրուշոյի «Հիմա» ձայնասկավառակում։ 2006 թվականին ամենամյա հայկական երաժշտական մրցանակաբաշխության ժամանակ, որը տեղի էր ունենում Ռուսաստանի մայրաքաղաք Մոսկվայում, Սիրուշոն ստացավ տարվա լավագույն երգչուհի մրցանակը։ Մի քանի օր հետո թողարկվեց նրա նոր սինգլը ՝ «Հեռանում եմ», որը կարճ ժամանակ անց դարձավ հիթ։ Երգը ընդգրկվեց «Հիմա» ձայնասկավառակում։ Այդ ձայնասկավառակում է ներառվել նաև Սիրուշոյի և Սոֆի Մխեյանի համատեղ դուետը՝ «Արժանի է» ։ «Հիմա» ալբոմը նոր շունչ մտցրեց Հայկական երգարվեստում, միախառնելով սոուլ և R&B երաժշտությունը ոճերը հայկական ազգային երաժշտական գործիքների հետ ինչպիսիք են դուդուկը, զուռնան, դհոլը և այլն։ 2008 թվականին Սիրուշոն ընտրվեց Եվրատեսիլ 2008-ի հայաստանյան պատվիրակ։ Նա ելույթ ունեցավ Քելե Քելե երգով, որի համահեղինակը կանադահայ երգահան Դերհովան էր։ Սիրուշոն իր երգով հաղթահարեց մրցույթի առաջին կիսաեզրաձակիչ փուլը, իսկ եզրափակիչ փուլում 199 միավորով զբաղեցրեց 4-րդ հերիզոնականը։ 2009 թվականի ապրիլի 1-ին Սիրուշոն թողարկեց հունարեն իր առաջին երգը, որը կոչվում էր «Էրոտաս»՝ ակտիվ պարային ռիթմերով և հունական երաժշտական մոտիվներով։ Երգի հեղինակներն են երգիչ Հայկոն և Նատալիա Գերմանուն ։ 2009 թվականի ապրիլի ամենամյա Տաշիր մրցանակաբաշխության ժամանակ Սիրուշոն հանդես եկավ երգի կենդանի կատարմամբ ։ 2009 թվականի հունիսի 6-ին Սիրուշոն ամուսնացավ Լևոն Քոչարյանի հետ, ով ՀՀ երկրորդ նախագահի որդին է ։ 2009 թվականին Սիրուշոն Եվրատեսիլ 2008-ի Իսրայելի և Սերբիայի ներկայացուցիչների՝ Բոազ Մաուդայի և Ելենա Տոմաշևիչի հետ միասին ձայնագրեցին խաղաղությանը նվիրված երգ ` "Time too Pray"/ «Ժամն է աղոթքի», որը թողարկվեց մայիսին։ Երգի խոսքերի հեղինակը Իսրայելի նախագահ Շիմոն Պերեսն է։ Երգը դարձավ հիթ մի շարք երկրներում՝ Ռուսաստան, Սերբիա, Հայաստան։
2010-2012: «Հավատում եմ» և «ՊռեԳոմեշ»
2010 թվականին Սիրուշոն կատարեց իր «Հավատում եմ» երգը Եվրատեսիլ 2010 երգի մրցույթի հայաստանի պատվիրակի ընտրության ժամանակ։ Երգի և՛ խոսքերի, և՛ երաժշտության հեղինակը Սիրուշոն է։ 2010 թվականի փետրվարին Սիրուշոն հրավիրվեց Մալթա՝ որպես հատուկ հյուր, որտեղ մասնակցեց Եվրատեսիլ 2010 երգի մրցույթի Մալթայի ազգային ընտրությանը։ Մալթայում գտնվելու ընթացքում Սիրուշոն նաև հյուընկալվեց տարբեր հեռուստահաղորդումների, որի ընթացքում կատարեց «Հավատում եմ» երգը։ 2010-ի մայիս ամսին կայացավ երգչուհու «Հավատում եմ» կոչվող չորրորդ ալբոմի պրեմիերան, որում ներառված էին մի շարք նոր սինգլներ, այդ թվում «Erotas», «Հավատում եմ», «Time to pray» : Ալբոմը փոփ և R&B ժանրերի մեջ է։
2010-ին Սիրուշոն գրեց «Судьба Зима» կոչվող երգը հայտնի ռուս երգիչ Գրիգորի Լեպսի համար։
2011 թվականին երգչուհին ձայնագրեց իր «I like it» երգը ։ Նույն տարվա դեկտեմբերին նա հատուկ հյուր էր Երևանում անցկացված Մանկական Եվրատեսիլ երգի մրցույթին ։
2013-ներկա։ Կարիերայի շարունակություն
2013 թվականի հոկտեմբերին ամերիկյան «W» ամսագիրը Սիրուշոյին ընդգրկեց իր «6 ոչ-ամերիկացի տաղանդներ» ցանկում ։ Նույն տարվա դեկտեմբերին հույն երգիչ Սակիս Ռուվասի հետ նա թողարկեց «See» երգը ։ 2014 թվականի ապրիլ ամսին տեղի է ունենում Համաշխարհային Երաժշտական Մրցանակաբաշխությունը (World Music Awards), որին մասնակցում են աշխարհի լավագույն արտիստները։ Այդտեղ Սիրուշոն նոմինացվաշ էր երեք տարբեր անվանակարգերում որպես եվրոպական արտիստ՝ «Լավագույն երգչուհի», «Լավագույն երգ» («ՊռեԳոմեշ»), «Լավագույն տեսահոլովակ» («ՊռեԳոմեշ»)։
Նույն թվականին տեղի ունեցավ Սիրուշոյի և մեկ այլ հայազգի երգիչ Հարութ Փամբուկչյանի «Տարիներ» երգի և տեսահոլովակի պրեմիերան։
2015 թվականի մարտին Սիրուշոն վերադարձավ Հայաստան և սկսեց աշխատել իր նոր երգի ու տեսահոլովակի վրա։ Ընդամենը 2 շաբաթվա ընթացքում պատրաստ էր նրա նոր երգն ու տեսահոլովակը՝ «Կգա մի օր» («Where were you»)։ Ե՛վ երգը, և՛ տեսահոլովակը նվիրված են Հայոց ցեղասպանության 100-ամյակին։ Թողարկվեց երգի միանգամից երկու տարբերակ՝ հայերեն և անգլերեն։
2015 թվականի վերջին թողարկվեց Սիրուշոյի նոր սինգլը՝ «Մի թող ինձ մենակ», որի տեսահոլովակը նկարահանվել է Կարեն Դեմիրճյանի անվան Երևանի մետրոպոլիտենում։ 2016 թվականին ամենամյա Daf Bama Music Awards-ի շրջանակներում Սիրուշոն ելույթ ունեցավ Գերմանիայի մայրաքաղաք Համբուրգում իր Քելե Քելե երգի ռեմիքս տարբերակով։ Մրցույթի ընթացքում նա ճանաչվեց որպես հայազգի լավագույն երգչուհի։ Նույն ամսին Սիրուշոն հայտարարեց իր հաջորդ սպասվող «Արմատ» ալբոմի մասին, որում ներկայացված էր հայկական մշակույթը։ Նույն թվականի նոյեմբերին կայացավ Սիրուշոյի «Արմատ» ալբոմի շնորհանդեսը ։ 2017 թվական թվականի հունվար ամսին Սիրուշոն ներկայացրեց «Արմատ» ալբոմի առաջին երգի տեսահոլովակը՝ «Դեր Զոր», արի տեսահոլովակը նկարահանվել էր Արևմտյան Հայաստանում, մասնավորապես Անի քաղաքում։ Նույն թվականի ամռանը Սիրուշոն ամերիկյան հայտնի Capital Cities խմբի մենակատար, հայազգի երգիչ, երգահան Սեպուհ Սիմոնյանի հետ միասին ներկայացրեցին «Վույ Աման» երգը և տեսահոլովակը ։ Կարճ ժամանակում այն հիթ դարձավ ոչ միայն Հայաստանում այլ նաև արտերկրի մի շարք հայաշատ քաղաքներում։ Տեսահոլովակից ոգեշնչված Սիրուշոն, աշխարհահռչակ հայկական ՓիքսԱրթ ընկերության հետ համատեղ ներկայացրեցին երգի տեսահոլովակի անվանական սթիքերները ։ 2017 թվականի հոկտեմբերի 11-ին Սիրուշոն ներկայացրեց «Արմատ» ալբոմի հերթական երգի հիման վրա նկարահանված տեսահոլովակը՝ «Հուհ-Հահ», որտեղ գեղեցիկ կերպով երգչուհին ներկայացնում է հայկական գորգարծական արվեստն ու ազգային երաժշտական գործիքները ։
Արտաքին հղումներ
Կատեգորիա:Հայ երգչուհիներ Կատեգորիա:ՀՀ վաստակավոր արտիստներ Կատեգորիա:Հայ առաքելական քրիստոնյաներ Կատեգորիա:Հայաստանի մասնակիցները Եվրատեսիլ երգի մրցույթում Կատեգորիա:21-րդ դարի երգչուհիներ Կատեգորիա:Հայ կոմպոզիտորներ
(5551) Գլիկսոն
Միջին հեռավորությունը Արեգակից կազմում է 2,316137 ա. մ., առավելագույնը մոտենում է 1,8605 ա. մ. հեռավորության վրա և հեռանում 2,7718 ա. մ. ։ Արեգակի շուրջ մեկ ամբողջական պտույտ է կատարում 1287,49 երկրային օրվա ընթացքում, իր ուղեծրով շարժվելով միջինում 0,279613 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,99° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիսակայարան (ֆիլմ)
Սյուժե
Երիտասարդ ամուսինները՝ Մանվելն ու Անահիտը, մեկնում են գյուղ, որտեղ նրանց սպասելու է իրենց ընկերը։ Սակայն գնացքից իջնելուց հետո պարզվում է, որ Այվազը չի եկել նրանց դիմավորելու։ Չորսաղբյուր հասնելուց հետո նրանք իմանում են, որ Այվազը չորս օր ծնողների տանը մնալուց հետո մեկնել է։
Ծնողներն սպասում են, թե իրենց ավագ որդին, որ ամուսնանալուց հետո ապրում է քաղաքում և հազվադեպ է գյուղ գալիս, կգա հոր տարեդարձին։ Որդու ընկերները որոշում են մնալ և մասնակցել ընտանիքի ուրախությանը ։
Ծանոթագրություններ
Կատեգորիա:1983 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Մելոդրամաներ Կատեգորիա:Գրական ստեղծագործությունների էկրանավորումներ Կատեգորիա:Ռոբերտ Սարգսյանի ֆիլմեր
Սիչուանի երկրաշարժ (2008)
Սիչուանի երկրաշարժ (四川大地震), 2008 թվականի մայիսի 12-ին Պեկինի ժամանակով 14:28:01.42-ին Չինաստանի Սիչուան նահանգում տեղի ունեցած ավերիչ երկրաշարժ։ Երկրաշարժի հզորությունը համաձայն Չինաստանի սեյսմիկ ծառայության 7, 9 Mw էր։ Համաձայն ԱՄՆ երկրագիտական ծառայության տվյալների երկրաշարժի էպիկենտրոնը գտնվել է Սիչուան նահանգի մայրաքաղաք Չենդուից 75 կմ հեռավորության և 19 կմ խորության վրա ։ Այս երկրաշարժը հայտնի է նաև Վենչուանի երկրաշարժ անունով (汶川大地震), քանի որ նրա էպիկենտրոնը գտնվում է Վենչուանում։ Երկրաշարժը զգացվել է Պեկինում (հեռավորություն 1, 500 կմ) և Շանհայում (հեռավորությունը 1, 700 կմ), որտեղ ցնցվել են բարձրահարկերը և սկսել է տարհանում ։ Երկրաշարժը զգացլ են նաև Հնդկաստանում, Պակիստանում, Թայլանդում, Վիետնամում, Բանգլադեշում, Նեպալում, Մոնղոլիայում և Ռուսաստանում։
Պաշտոնական աղբյուրները հայտնել են, որ 2008 թվականի օգոստոսի 4-ին զոհվել է 69197 մարդ, անհայտ կորել է մոտ 18 հազարը և 288431 մարդ այս կամ այն կերպ տուժել են երկրաշարժից ։
Երկրաշարժը տեղի է ունեցել Լունմենշան երկրաբանական կոտրվածքի տարածքում, որը անցնում է Սիչուանի գոգավորության արևմտյան եզրով ու առանձնացնում է նրան Սինո Տիբեթական լեռներից։
Նկարիչ Այ Վեյվեյը բանտարկության է դատապարտվել զոհերի քանակի մասին պաշտոնական տեղեկատվությունից այլ թվեր հայտարարելու համար։ Նա նաև հայտարարել էր, որ տեղական իշխանությունների կաշառակերության մասին, որի պատճառով շենքերի սեյսմակայությունը խախտվել էր։
Ստանիսլավչիկ (այլ կիրառումներ)
Ստանիսլավչիկ, կարող է վերաբերել՝
Ալեքսանդր Գոլովին (նկարիչ)
Ալեքսանդր Յակովլևիչ Գոլովին , խորհրդային բեմանկարիչ։ ՌՍՖՍՀ ժողովրդական արտիստ (1928)։ Պետերբուրգի գեղարվեստի ակադեմիայի իսկական անդամ (1912)։
Սովորել է Մոսկվայի գեղանկարչության, քանդակագործության և ճարտարապետության Ուսումնարանում (1881-1889), Փարիզի Կոլարոսսի ակադեմիայում (1889)։ Եղել է «Միր իսկուստվա» միավորման անդամ։ Ալեքսանդր Գոլովին Ցակովլևիչ Ն․Ա․ Ռիմսկի-Կորսակովի «Պսկովիտյանկա» օպերայի բեմանկար (1901, Հայաստանի պետական պատկերասրահ) Կրել է «մոդեռն» ոճի ազդեցությունը։ Նշանավոր գործերից են Ռիմսկի-Կորսակովի «Պսկովիտյանկա» օպերայի (1901, Մեծ թատրոն, Մոսկվա), Ստրավինսկու «Տաղարան բլբուլ» բալետի (1910, Փարիզ) ձևավորումները։ Ստեղծել է ռուս մշակույթի ներկայացուցիչների դիմանկարներ (Վ․ Է․ Մեյերխոլդ, Ֆ․ Ի․ Շալյապինը Բորիս Գոդունովի դերում), դեկորատիվ բնանկարներ և նատյուրմորտներ։ Հայաստանի պետական պատկերասրահում են Գոլովինի «Պսկովիտյանկա»-ի, Գոլովին դ’ Անունցիոյի «Անկենդան քաղաք»-ի բեմանկարներից մեկական օրինակ, նկարիչ Ե․ Թադևոսյանի 4 դիմանկարները, «Երեխաները պատշգամբում», «Իսպանիա» կտավը, «Ծաղիկներ» նատյուրմորտը։
Ծանոթագրություններ
Կատեգորիա:Ռուս բեմանկարիչներ Կատեգորիա:1863 ծնունդներ Կատեգորիա:1930 մահեր Կատեգորիա:ՌԽՖՍՀ ժողովրդական արտիստներ Կատեգորիա:Կոլարոսի ակադեմիայի շրջանավարտներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:20-րդ դարի ռուս նկարիչներ
Մխիթար Հերացու մեդալակիրների ցանկ
Ստորև ներկայացված է Մխիթար Հերացու մեդալակիրների ցանկը։ Ներկայացված են միայն ՀՀ Նախագահ Ս. Սարգսյանի կողմից պարգևատրված անձինք (2008 թ. ապրիլի 9-ից առ այսօր)։ Մինչ այդ պարգևատրվածների ցանկը կտեղադրվի տվյալների ձեռքբերումից հետո։
2008 թվական
Ծանոթագրություններ
Կատեգորիա:ՀՀ մեդալներ Կատեգորիա:Ցանկեր:Հայաստան
Հայկ Հովակիմյան (այլ կիրառումներ)
Հայկ Հովակիմյան կարող է վերաբերվել.
Կանանց շվեդական գիմնազիա (Վիբորգ)
Կանանց շվեդական գիմնազիա (Fruntimmersskolan i Viborg), հանդիսանում է միջնակարգ հանրակրթական ուսումնական հաստատություն, որը գոյություն է ունեցել 1788 թվականից մինչև 1937 թվականը ընկած ժամանակաշրջանում Վիբորգում, կանանց պետական առաջին գիմնազիան է Հյուսիսային Եվրոպայի երկրներում ։
Պատմություն
1784 թվականին կայսրուհի Եկատերինա II-ի հրամանագրով Վիբորգի նահանգապետարանը վերափոխվեց Վիբորգի փոխարքայության։ Համառուսաստանյան նահանգային, քաղաքային և դատական հաստատությունները մտան փոխարքայության մեջ համաձայն գործող կարգի` մերձեցնելով Ռուսական Ֆինլանդիայի կառուցվածքը կայսրության մյուս տարածքների հետ։ Միաժամանակ գործավարության պաշտոնական լեզուն ինչպես Բալթյան նահանգներում շարունակում էր մնալ գերմաներենը։ Այդ իսկ պատճառով էլ 1786 թվականի օգոստոսի 5 (16)-ի ժողովրդական ուսումնարանների կանոնադրության հիման վրա 1788 թվականին ստեղծված գլխավոր ժողովրդական ուսումնարանը գերմանալեզու դպրոց էր («նորմալիշուլե»), որը ենթարկվում էր Պետերբուրգի գերմանական դպրոցների վարչությանը։ Դպրոցն ուներ չորս դասարան, որտեղ ընդհանուր առմամբ սովորում էին 67-ից 99 աշակերտներ, հիմնականում պաշտոնյաների և հարուստ առևտրականների երեխաներ։ Դպրոցում աղջիկների դասարանների բացումով սկսվեց Հյուսիսային Եվրոպայում առաջին պետական կանանց միջնակարգ ուսումնական հաստատությունների պատմությունը։
1803 թվականի հունվարի 24-ին (փետրվարի 5-ին) Ալեքսանդր I-ը հաստատեց «Ժողովրդական կրթության նախնական կանոնները», որի համաձայն գլխավոր ժողովրդական ուսումնարանները վերափոխվեցին գիմնազիաների կամ նահանգային ուսումնարանների։ Վիբորգյան «նորմալիշուլեն» հանձնվել էր Դորպատի ուսումնական օկրուգին, Դորպատի համալսարանի դպրոցական հանձնաժողովի ենթակայությանը։ Համառուսական «Ուսումնական հաստատությունների կանոնադրության» հիման վրա 1804 թվականի նոյեմբերի 5-ին իրականացված վերակառուցման ընթացքում, կանանց գիմնազիան («Töchterschulle zu Wiborg») 1805 թվականից ինքնուրույն կառավարման հնարավորություն ստացավ։
1809 թվականին Շվեդական Ֆինլանդիան մտավ Ռուսական կայսրության կազմի մեջ՝ ստանալով Մեծ դքսության կարգավիճակ։ Ալեքսանդր I-ի հրամանագրով 1812 թվականին Ֆինլանդիայի նահանգը նորից վերանվանվեց Վիբորգյան և միացավ Ֆինլանդական Մեծ դքսությանը։ Այդ իսկ պատճառով էլ նահանգում գործավարության պաշտոնական լեզուն դարձավ շվեդերենը, իսկ գիմնազիան անցավ Մեծ դքսության օրգանների իրավասության ներքո։ Այնուամենայնիվ գերմաներենը մնաց դասավանդման լեզու մինչև 1842 թվականի վերակազմավորումը, երբ դպրոցը ստացավ շվեդական անվանում «Fruntimmersskolan i Viborg» («Կանանց մեծ գիմնազիա Վիբորգում»)։ 1886 թվականից գիմնազիան դարձավ հինգ դասարանային համակարգով, 1919 թվականից՝ վեց դասարանային համակարգով։
Գիմնազիայի շենք
Վիբորգում գտնվող ուսումնական հաստատության գտնվելու վայրը բազմիցս փոփոխվել է մինչև 1873 թվականին որոշում կայացվեց հատուկ շենք կառուցելու վերաբերյալ։ 1874 թվականին Ալեքսադրովսկու պողոտայի և Եկատերինյան փողոցի անկյունում գիմնազիայի շինարարության համար տարածք հատկացվեց, որտեղ Կոնստանտին Կիսելյովի նախագծով 1882-1885 թվականներին ճարտարապետ Յոհան Յակոբ Արենբերգի ղեկավարությամբ նեոկլասիցիզմի ոճով կառուցվեց եռահարկ շենք։ Շինարարության ընթացքում լցվեցին Ռոգատի ամրոցի վերջին բերդախրամները։ Շինարարության, շենքի կահավորման և տարածքի բարեկարգման աշխատանքների ընդհանուր արժեքը կազմել է 219000 մարկ։ Միաժամանակ, Ալեքսադրովսկու պողոտայի հակառակ կողմում կառուցվեց Կանանց ռուսական գիմնազիայի շենքը։
Տարբեր ժամանակներում գիմնազիայի փակվելուց հետո շենքը զբաղեցրել են տարբեր ուսումնական հաստատություններ (մասնավորապես, մինչև 1939 թվականը՝ ֆիննական կանանց գիմնազիան, հետպատերազմական տարիներին՝ գյուղատնտեսության մեքենայացման ուսումնարանը, 1963 թվականից՝ գյուղատնտեսության պրոֆեսիոնալ տեխնիկական ուսումնարանը)։ 1995 թվականից շենքում տեղակայված է Կառավարման Հյուսիսարևմտյան ինստիտուտի Վիբորգի մասնաճյուղը, որը 2010 թվականին վերակազմավորվեց Ժողովրդական տնտեսության և պետական ծառայության Ռուսական ակադեմիայի Վիբորգի մասնաճյուղի։
Գրականություն
Կատեգորիա:Ռուսաստանի մշակութային ժառանգության օբյեկտներ Կատեգորիա:Ռուսական կայսրության գիմնազիաներ Կատեգորիա:Կանայք և կրթություն Կատեգորիա:Վիբորգի ճարտարապետական հուշարձաններ Կատեգորիա:Վիբորգի կազմակերպություններ Կատեգորիա:Վիբորգի կրթական հաստատություններ
Ստավիշչե (այլ կիրառումներ)
Ստավիշչե, կարող է վերաբերել՝
Լոզովատկա (գյուղ, Կիրովոգրադի շրջան)
Լոզովատկա (Лозуватка), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Լոզովատկա գյուղում բնակվում էր 237 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
Բուրխաջյան
Բուրխաջյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Մականվանական հիմքով ազգանուններ
Վագֆը Քեպիրի գավառակ
Վագֆը Քեպիր, գավառակ Օսմանյան կայսրության Տրապիզոնի վիլայեթում։ Գտնվում էր Տրապիզոնի գավառի արևմտյան ծովափնյա շրջանում։ Կենտրոնը Ֆոլ ավանն էր։
Ֆոլ ավանի բնակիչների հիմնական մասը մինչև 1915 թվականի մեծ եղեռնը հայերն էին ։
Ծանոթագրություններ
Կատեգորիա:Արևմտյան Հայաստանի գավառներ
Խոլմոկ (գյուղ, Ռուդնյանսկի շրջան)
Խոլմոկ (Холмок), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Վաենգա
Վաենգա (Ваеньга), գետ Ռուսաստանում, հոսում է Վինոգրադովսկի շրջանում, Արխանգելսկի մարզ։ Հյուսիսային Դվինայի աջ վտակն է։
Աշխարհագրություն
Վաենգայի ակունքը գտնվում է Հյուսիսային Դվինայի և Պինեգայի ջրբաժանի մոտ, ծովի մակարդակից 201 մետր բարձրության վրա։ Գետի ակունքը գտնվում է Հյուսիսային Դվինայի աջ ափին՝ 334 կիլոմետրի վրա, ծովի մակարդակից ունի 9 մետր բարձրություն։ Վաենգայի վերին հոսքը հոսում է Կլոնովյան արգելոցի տարածքում։ Թափվում է Հյուսիսային Դվինա Ուստ-Վաենգա գյուղի մոտ։ Գետի երկարությունը 218 կմ է։ Ջրահավաք ավազանի տարածքը 3370 կմ² է։ Գետի սնուցումը ձնային և անձրևային է։ Գետի ծախսը 30,4 մ³/սմ է։ Սառեցումը հոկտեմբերի վերջից կամ նոյեմբերի սկզբից մինչև ապրիլի վերջն է։
Վտակները
Գլխավոր վտակներն են ձախից՝ Նոնդրուս, Փոքր Կվախտյուգա, Մեծ Կվախտյուգա, Տախտա, Ուլինգա, Շոմբաշ, Ռազա, Տոլմաս, աջից՝ Շաբոնգա, Յունգա, Կիսեմա, Շուրովկա, Պեսկար, Ուխտանգա, Օլխովկա, Լապովկա։
Ստուգաբանությունը
Վաենգայի անվանումը, հավանաբար, գալիս է չուդական «ենգա»՝ գետ և սամական «վու֊օյնգա»՝ հրաշալի բառերից։ Կան նաև ավելի իրատեսական ստուգաբանության այլ տարբերակներ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռուսկի Վիշուր
Ռուսկի Վիշուր (Русский Вишур), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 1 մարդ։
Աստրախան
Աստրախան (Астрахань), քաղաք Ռուսաստանում, Աստրախանի մարզի վարչական կենտրոնը, գետային և ծովային նավահանգիստ, երկաթուղային հանգույց։ Գտնվում է Վոլգայի դելտայի վերին մասում։ 2013 թվականի տվյալներով՝ բնակչությունը կազմում է 527 345 մարդ ։
Աստրախանը Վոլգա-Կասպիական ավազանի ձկնորսության խոշորագույն բազան և ձկնավերամշակման արդյունաբերության կենտրոնն է։ Աստրախանում կան մսի կոմբինատ, կաթնամթերքների և կաշվի գործարաններ, հրուշակեղենի, մորթու-մուշտակեղենի ֆաբրիկաներ, ձկնարդյունաբերությանն ու գետային տրանսպորտին սպասարկող նավաշինարան, նավանորոգման, մեխանիկական ձեռնարկություններ, ջերմաքարշերի նորոգման գործարան, ցանցագործական ֆաբրիկա, փայտամշակման ու քիմիական արդյունաբերության ձեռնարկություններ։
Աստրախանը ծովային և գետային նավերի փոխաբեռնման կայան է (նավթ, ձկնեղեն, անտառանյութ, կերակրի աղ, հացահատիկ)։ Աստրախանի մեքենաշինությունն իր արտադրանքով գլխավորապես սպասարկում է ձկնարդյունաբերության ձեռնարկություններին և տրանսպորտին։
Պատմություն
Աստրախանը (որպես Հաջի Թարխան) հիշատակվում է 13-րդ դարից, իբրև թաթարական քաղաք Ոսկե Հորդայի պետությունում։ Գտնվել է Վոլգայի աջ ափին, ցամաքային և ջրային առևտրական ուղիների խաչմերուկում, այժմյան Աստրախանից (հիմնված 1558 թվականին) մոտ 12 կմ է հեռու, խազարական Իթիլ քաղաքի տեղում։ 1459–1556 թվականներին Աստրախանի թաթարական խանության կենտրոնն էր։ Աստրախանում ապրում էին թաթարներ, պարսիկներ, հայեր, հրեաներ և այլն։ 1556 թվականին Իվան IV գրավել է Աստրախանը և դարձրել ռուսական պետության սահմանային բերդ։ 16-19-րդ դարերում Ռուսաստանի և Արևելքի երկրների միջև կատարվող առևտրի հիմնական կենտրոնն էր։
Աստրախանի հայ գաղթօջախի պատմությունը
18-րդ դարում Աստրախանը մետաքսի և բամբակի արդյունաբերության համառուսական նշանակություն ունեցող կենտրոն էր։ Ջուլհակային ձեռնարկությունների 90 %-ը պատկանում էր հայ ձեռնարկատերերին։ 17-րդ դարի սկզբին հայերի թիվը այնտեղ եղել է մոտ 200, 18-րդ դարի սկզբին՝ մոտ 5 000, 19-րդ դարի վերջին՝ մոտ 7 500, 1911 թվականին՝ մոտ 10 000 մարդ։ Նրանց ճնշող մեծամասնությունը բանվորներ ու արհեստավորներ էին։ Հայերը պաշտոնապես ազատվել են հարկերից, օգտվել առևտրա-արդյունաբերական գործունեության, դավանանքի ազատության և ներքին կյանքի տնօրինման արտոնություններից։ 1746 թվականին նրանք կարողացել են նույնիսկ ստեղծել հայկական դատարան (Ռատհաուզ) և ղեկավարվել սեփական օրենսգրքով։ XIX դարի սկզբից, երբ Աստրախանը կորցրեց իր նախկին տնտեսական կարևոր դերը, ռուսական պետությունը հայերի արտոնությունները հետզհետե սահմանափակեց, այնուհետև վերացրեց։
Աստրախանը եղել է Ռուսաստանի հայկական թեմական կենտրոններից՝ իր թեմակալ եպիսկոպոսով կամ արքեպիսկոպոսով։ Հայերն ունեցել են չորս եկեղեցի (Ս. Աստվածածին, Ս. Պողոս-Պետրոս, Ս. Կատարինե, Ա. Գրիգոր Լուսավորիչ)։ 1795 թվականին արքեպիսկոպոս Հովսեփ Արղությանը Աստրախանում հիմնել է հայկական տպարան։ 19-րդ դարի սկզբին հիմնադրված հայկական դպրոցները, մասնավոր անձանց ու եկեղեցու միջոցներով, գոյատևել են մինչև 20-րդ դարի 20-ական թվականները։ Դրանցից նշանավոր են Աղաբաբյան դպրոցը (1810), Աստրախանի հոգևոր ուսումնարանը (1817, ուսուցչություն են արել Գ. Պատկանյանը և Գ. Խուբյանը), Հայոց թեմական (1838), Հայկական ծխական (1851), Հայոց իգական (1870) և այլ դպրոցները։ Աստրախանում են հրատարակվել «Արևելյան ծանուցմունք» (1816), «Լրաբեր» (1908-1909), «Մեր կյանքը» (1910-1912), «Կարմիր բանվոր» (1919) հայկական լրագրերը։
Ծանոթագրություններ
Կատեգորիա:Ռուսաստանի քաղաքներ Կատեգորիա:1558 թվականին հիմնադրված բնակավայրեր Կատեգորիա:Համաշխարհային ժառանգություն Ռուսաստանում
Գվիանական սարահարթ
Գվինական սարահարթ, գտնվում է Հարավային Ամերիկայի հյուսիս-արևելքում, Օրինոկոյի և Ամազոնի դաշտավայրերի միջև։ Կազմված է տեղ-տեղ պրոտերոզոյան նստվածքներով ծածկված՝ արխեյան մետամորֆային ապարներից։ Հարուստ է երկաթի, ոսկու, ալմաստի, բոքսիտի, մանգանի պաշարներով։ Կլիման մերձհասարակածային և հասարակածային է շոգ ու խոնավ (տարեկան 1200—3500 մմ տեղումներ)։ Գետային ցանցը խիտ է, գետերը՝ սահանքավոր, առաջացնում են ջրվեժներ։ Տարածված են խոնավ մշտականաչ անտառները։ Կենդանական աշխարհը պատկանում է նեոտրոպիկական կենդանաաշխարհագրական մարզին (լայնաքիթ կապիկ, մրջնակեր, զրահակիր, ամերիկյան հովազ)։
Կատեգորիա:Սարահարթեր այբբնեական կարգով
Մեր թաղի տղերքը
Մեր թաղի տղերքը հեռուստասերիալ, որը ցուցադրվում է ATV-ում։
Սյուժե
Այս սերիալը մի պատմություն է, որը տեղի է ունեցել Երևանի ծայրամասի թաղամասերից մեկում։ Ֆիլմի գլխավոր հերոսները վեց դեռահասներն են ՝ Ռաֆը, Արթուրը (Ծյուրիկ), Անին, Մարիամը, Անուշն ու Ալիսը։  Այս հերոսներին միավորում է այն բակը, որտեղ նրանք անցկացրել են մանկությունը, բոլորը միշտ համարել են նրանց մեկ թիմ, մեկ խումբ, մեկ ընտանիք։ Բակային կյանքը, հարազատ շրջակայքը միշտ եղել է հատուկ բնակիչների արվարձաններում։ Երեխաների ծնողները և նրանց հարևանները շատ ջերմ մթնոլորտ են ստեղծել փոքր թաղամասում, որտեղ տան դուռը միշտ բաց է եղել, իսկ երեխաները հաճախ գիշերել են ընկերների տանը, այնտեղ ճաշել և խաղացել։
Վեց ընկերները հաղթահարել են ընդհանուր խնդիրները, կիսել ընդհանուր ուրախությունները, նրանք ապրել են նույն բակում, որտեղ բոլորը պաշտպանել են միմյանց որպես մեկ ընտանիք։ Բայց այդպես շարունակվեց մինչև 2014 թվականի ճակատագրական օրը։ Ծնողներից մեկի մայորի կոչմանը ծառայության բարձրացման համատեղ տոնակատարությունից հետո տղաները վերցնում են նրա մեքենան և որոշում են զբոսնել երեկոյան քաղաքում։ Բայց նրանք դեռ չգիտեն, որ այս ուղևորությունը կարող է փոխել նրանց ամբողջությամբ և շրջել իրենց կյանքը։ Իր անզգուշությամբ ոստիկանության մայորի որդին վրաերթի է ենթարկել աղջիկներից մեկի հորը։ Տղամարդը տեղում մահանում է։
Մինչդեռ մայորը, իր որդուն երկար տարիների բանտից պաշտպանելու համար, առաջարկում է այն տղաներից մեկին, ովքեր նույնպես նույն մեքենայում էին հետիոտնին վրաերթի ենթարկած վարորդի հետ, և գործարք է կատարում։ Նա նրան կվճարի կլորիկ գումար, իսկ տղան իր վրա կվերցնի մեղքը և իր որդու փոխարեն բանտ կնստի։ Մայորը նաև հույս ունի, որ դա գաղտնի կլինի յոթ ամրոցի համար, որի մասին ոչ ոք երբեք չպետք է իմանա։ Այս սերիալի սյուժեի հետագա զարգացումը կպատմի այդ միջադեպից հետո հոր և որդու միջև հարաբերությունների մասին, ինչպես նաև այն մասին, թե ինչպես միակողմանի ծնողական որոշումը զգալի ազդեցություն ունեցավ տղայի ապագա կյանքի վրա, հեռացրեց նրան ընկերությունից և ստիպեց նրան պատասխանատվություն կրել իր հոր սխալների համար։
(5552) Ստուդնիցկա
(5552) Ստուդնիցկա (Studnicka), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,779443 ա. մ., առավելագույնը մոտենում է 2,1044 ա. մ. հեռավորության վրա և հեռանում 3,4545 ա. մ. ։ Արեգակի շուրջ մեկ ամբողջական պտույտ է կատարում 1692,52 երկրային օրվա ընթացքում, իր ուղեծրով շարժվելով միջինում 0,2127 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,22° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բուրջալյան
Բուրջալյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Տեղանվանական հիմքով ազգանուններ Կատեգորիա:Մականվանական հիմքով ազգանուններ
Վալերի Նեստերուշկին
Վալերի Նեստերուշկին (Вале́рий Миха́йлович Нестеру́шкин, ), ռուս դիվանագետ։
Կենսագրություն
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
Անձնական կյանք
Ամուսնացած է, ունի երկու որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ուիլյամ Փիտ Ավագ
1756 թվականին իր ձեռքում է կենտրոնացրել արտաքին գործերի և ռազմական գերատեսչությունը, դարձել վիգերի առաջնորդը Համայնքների պալատում, իսկ 1757–1761 թվականներին փաստորեն կառավարության ղեկավարն էր։ Խոշոր դեր է խաղացել Յոթնամյա պատերազմի (1756–1763) սանձազերծման գործում, որի հետևանքով Մեծ Բրիտանիան զավթել է գրեթե բոլոր ֆրանսիական տիրույթները Հնդկաստանում և Հյուսիսային Ամերիկայում։ 1766–1768 թվականներին կոալիցիոն կառավարության պրեմիեր մինիստրն էր։ 1766 թվականին կոմսի տիտղոս ստանալուց հետո՝ Լորդերի պալատի անդամ։ 1758 թվականի վերջին Փիտի հետ տեսակցել է Հովսեփ Էմինը՝ Հայաստանի ազատագրության հարցով, սակայն Փիտը, չցանկանալով վատացնել հարաբերությունները Թուրքիայի հետ, չի հետաքրքրվել այդ ծրագրով։
Ծանոթագրություններ
Կատեգորիա:Օքսֆորդի համալսարանի շրջանավարտներ Կատեգորիա:Անգլիայի քաղաքական գործիչներ Կատեգորիա:Անգլիացի պետական գործիչներ
Անջելո Բեոլկո
Անջելո Բեոլկո (Angelo Beolco, բեմական անունը՝ Ռուձանտե (Ruzzante), ), իտալացի դրամատուրգ և դերասան ։
Կենսագրություն
Անջելո Բեոլկոն եղել է ապօրենի երեխա. նրա հայրը հարուստ վաճառական էր, ով Պադովայում գտնվող հողատարածքների սեփականատեր էր, ուներ արվեստների դոկտորի և բժշկության դոկտորի աստիճաններ։ Դաստիարակվելով օրինական երեխաների հետ միասին՝ Անջելոն ստացել է լավ կրթություն, սակայն հոր ունեցվածքը ժառանգելու իրավունք չի ունեցել և կարիքից դրդված ելույթներ է ունեցել հանրության առջև ։
Թատերական գործունեություն
18 տարեկանում Բեոլկոն Պադովայում ստեղծեց սիրողական թատերախումբ, որը ներկայացումներ էր տալիս դիմակահանդեսների ժամանակ։ Նա գրել է բեմադրությունների սցենարներ միշտ Պադովայի բարբառով. կատակերգական կամ ողբերգական բնույթի կարճ ներկայացումներ, որոնք ավարտվում էին սպանություններով ։ Բեոլկոյի խմբի անդամները միշտ հանդես էին գալիս նույն հագուստներով և անփոփոխ անուններով. Անջելով նրանց անվանում էր անփոփոխ տիպեր (tipi fissi), սակայն կերպարների բնավորությունները կարող էին փոխվել՝ կախված ժանրից։ Տարբեր պիեսներում Ռուձանտեն կարող էր լինել խաբված ամուսին, հիմար ծառա կամ պարծենկոտ զինվոր, և այդ բոլոր կերպարները նա խաղում էր նույն հագուստով  ։
Նա շատ արագ հաջողություններ ունեցավ և ձեռք բերեց հարուստ հովանավորներ։ Նրա խումբը միշտ ելույթ էր ունենում հարուստ և հարգարժան հանրության առջև։ Բեոլկոն սկսեց գրել այդ ժամանակ տարածված «գիտական կատակերգություններ» (commedia erudita) ժանրի պիեսներ, բայց ի տարբեություն այլ դրամատուրգների՝ նա այդ պիեսները գրում էր, ոչ թե գրքով հրատարակելու համար, այլ բեմի վրա ցուցադրելու համար։
Ինչպես այդ ժամանակվա մյուս թատերական խմբակները՝ Բեոլկոյի խումբը կիսապրոֆեսիոնալ էր. այն շատ էր ելույթներ ունենում դիմակահանդեսների ժամանակ ։ Բեոլկոյի խմբի ոճը մեծ ազդեցություն է թողել իտալական թատրոնի վրա, բայց նրա թատրոնում բացակայում էր իմպրովիզացիան ։ Նրա խմբից ճանաչում ստացան Բուրկիելլա կեղծանունով Անտոնիո դա Մոլինոն և Անդրեա Կալմոն ։
Դրամատուրգիա
Բեոլկոյի ստեղծագործություններից հայտնի են «Կոկետուհին», «Անվերնագիր կատակերգություն», «Ֆլորա», «Անկոնիտանկա», «Երկխոսություններ գյուղացիների կոպիտ լեզվով» երկերը, «Ամենածիծաղելի երկխոսություն» և ևս երկու կատակերգություններ, որոնք Պլավտոսի երկերի վերամշակումներ են. դրանք են «Կով»-ը և «Պյովանա»-ն ։ Նա փորձում էր հետևել այդ ժամանակի հայտնի ժանրերին և իր ստեղծագործություններով գոհացնել հանդիստատեսին։
Ծանոթագրություններ
Կատեգորիա:Իտալացի դրամատուրգներ Կատեգորիա:Իտալացի դերասաններ Կատեգորիա:Իտալացի գրողներ
Կեռան թագուհու ավետարան
«Կեռան թագուհու ավետարան», հայկական ձեռագիր մատյան։ Պահպանվում է Երուսաղեմի Սուրբ Հակոբյանց վանքում (ձեռ. N 2563)։ Գրվել և պատկերազարդվել է 1272 թվականին, Սսում, Կիլիկիայի Կեռան թագուհու պատվերով։ Գրիչն է հռչակավոր Ավետիսը։ Մանրանկարչի անունն անհայտ է։